गरीबों को कंबल बांटना सराहनीय कार्य: एसडीएम
कैलारस|ठिठुरती सर्दी में रोटरी क्लब द्वारा गरीबों को कंबल बांटने का कार्य अत्यंत सराहनीय है। गरीब की मदद करने समाज के हर तबके को आगे आना चाहिए। यह उद्गार अग्रवाल धर्मशाला में आयोजित कंबल वितरण कार्यक्रम के दौरान सबलगढ़ एसडीएम प्रियांक मिश्र रविवार को व्यक्त कर रहे थे। एसडीएम ने कहा कि पीड़ित मावन की सेवा करने से बड़ा कोई धर्म नहीं है। इस कार्यक्रम में नगर में रहने वाले आधा सैंकड़ा से अधिक गरीब लोगों को आमंत्रित किया गया था। जिन्हें एसडीएम के माध्यम से रोटरी क्लब द्वारा कंबल वितरण कराए गए। इस अवसर पर अग्रवाल महासभा के अध्यक्ष मातादीन सर्राफ, ब्लॉक मेडिकल ऑफिसर एसआर मिश्रा, तहसीलदार सर्वेश यादव, राजेश सर्राफ आदि नागरिक भी मौजूद रहे।
hin_Deva hin_Deva